PATVIRTINTA

Raseinių Šaltinio progimnazijos direktoriaus 2023 m. spalio 10 d.

įsakymu Nr. V1-202

**RASEINIŲ ŠALTINIO PROGIMNAZIJOS**

**VAIZDO STEBĖJIMO KAMERŲ NAUDOJIMO, VAIZDO ĮRAŠŲ PRIEŽIŪROS IR VAIZDO DUOMENŲ TVARKYMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Raseinių Šaltinio progimnazijoje įrengtų vaizdo stebėjimo kamerų naudojimo, vaizdo įrašų priežiūros ir vaizdo duomenų tvarkymo tvarkos aprašas (toliau – Aprašas) nustato Raseinių Šaltinio progimnazijos (toliau – progimnazija) vidaus patalpų, lauko teritorijos stebėjimo, vaizdo įrašymo, peržiūrėjimo, saugojimo, perkėlimo ir naudojimo tvarką, užtikrinant Lietuvos Respublikos asmens duomenų teisinės apsaugos įstatymo ir kitų teisės aktų laikymąsi bei įgyvendinimą.
2. Šis Aprašas parengtas vadovaujantis Lietuvos Respublikos asmens duomenų teisinės apsaugos įstatymu, ir kitais teisės aktais, reglamentuojančiais santykius, kurie atsiranda tvarkant asmens duomenis.
3. Vaizdo stebėjimas - prevencinė saugumo priemonė, kurios dėka siekiama užtikrinti viešąją tvarką, sveiką, užkertančią kelią bet kokioms smurto, prievartos, patyčių, nederamo elgesio, vagysčių apraiškoms ir žalingiems įpročiams, progimnazijos ir jos bendruomenės narių naudojamo turto saugumo tikslais, įeinančių ir išeinančių asmenų kontrolės tikslais, kitoms asmenų teisėms ir laisvėms (mokinių ir darbuotojų saugumui jiems esant ugdymo įstaigoje ar jos teritorijoje, nukentėjusiems asmenims nustatyta tvarka gauti vaizdo įrašus, susijusius su įvykiais, kurie neginčytinai padėtų įrodyti jų nekaltumą, į teisingus ginčytinų situacijų išaiškinimus ar bylų nagrinėjimus, į sveiką gyvenimą sveikoje aplinkoje, į kūno neliečiamumą, į sveikatos pagalbą ištikus nelaimei ir pan.).
4. Šio Aprašo privalo laikytis visi mokyklos bendruomenės nariai ir svečiai.
5. Šiame Apraše vartojamos sąvokos:

**Duomenų valdytojas** – Raseinių Šaltinio progimnazija, juridinio asmens kodas 190106171, buveinės adresas: Ateities g. 23, Raseiniai.

**Duomenų tvarkytojas** – Raseinių Šaltinio progimnazijos kompiuterinių sistemų specialistas ir Vyganto Mankaus įmonė, juridinio asmens kodas 279860230, buveinės adresas: J.Avižonio g. 10, Tauragė.

**Duomenų subjektas** - juridinis ar fizinis asmuo, kuriam teikiami asmens duomenys.

**Vaizdo įrašas** – progimnazijos patalpose ir teritorijoje įrengtomis kameromis užfiksuotas vaizdas.

**Vaizdo stebėjimas** – vaizdo duomenų, susijusių su fiziniu asmeniu, tvarkymas naudojant automatines vaizdo stebėjimo priemones (vaizdo kameras) nepaisant to, ar šie duomenys yra išsaugomi laikmenoje.

**Vaizdo duomenų įrašymo įrenginiai** – progimnazijos turto apskaitoje esantys skaitmeniniai įrenginiai, skirti vaizdo duomenims įrašyti, saugoti, peržiūrėti ir kopijuoti.

**Vaizdo stebėjimo sistema** – vaizdo duomenų įrašymo įrenginiai ir vaizdo stebėjimo kameros.

**Progimnazijos darbuotojai** – darbuotojai, dirbantys pagal darbo sutartis.

1. Kitos šiame Apraše vartojamos sąvokos suprantamos taip, kaip jos apibrėžtos Lietuvos Respublikos asmens duomenų teisinės apsaugos įstatyme ir kituose Lietuvos Respublikos teisės aktuose.

**II SKYRIUS**

 **PROGIMNAZIJOS STEBĖJIMAS VAIZDO KAMEROMIS IR REIKALAVIMAI PROGIMNAZIJOS DARBUOTOJAMS**

1. Duomenų valdytojas turi šias teises:
	1. rengti ir priimti vidinius teisės aktus, reglamentuojančius vaizdo stebėjimo vykdymą;
	2. spręsti dėl vaizdo duomenų teikimo;
	3. paskirti už vaizdo duomenų apsaugą atsakingus asmenis;
	4. įgalioti duomenų tvarkytoją tvarkyti vaizdo duomenis;
2. Duomenų valdytojas turi šias pareigas:

8.1. užtikrinti Asmens duomenų teisinės apsaugos įstatyme ir kituose teisės aktuose, reglamentuojančiose asmens duomenų tvarkymą, nustatytus asmens duomenų tvarkymo reikalavimus;

8.2. įgyvendinti duomenų subjekto teises Asmens duomenų teisinės apsaugos įstatyme nustatyta tvarka;

* 1. užtikrinti asmens duomenų saugumą, įgyvendinant tinkamas organizacines ir technines asmens duomenų saugumo priemones;
	2. parinkti tik tokį duomenų tvarkytoją, kuris garantuotų reikiamas technines ir organizacines asmens duomenų apsaugos priemones ir užtikrintų, kad tokių priemonių būtų laikomasi bei sudaryti sutartis su duomenų tvarkytojais. Duoti duomenų tvarkytojui nurodymus dėl vaizdo duomenų tvarkymo;
	3. pranešti apie vykdomą vaizdo stebėjimą Valstybinei duomenų apsaugos inspekcijai Lietuvos Respublikos Vyriausybės nustatyta tvarka;
	4. Gauti Valstybinės duomenų apsaugos inspekcijos leidimą atlikti asmens duomenų tvarkymo veiksmus.
1. Duomenų valdytojas atlieka šias funkcijas:
	1. nustato vaizdo stebėjimo tikslą ir apimtį;
	2. organizuoja vaizdo stebėjimo sistemos diegimo darbus;
	3. suteikia prieigos teises ir įgaliojimus tvarkyti vaizdo duomenis;
	4. analizuoja technologines, metodologines ir organizacines vaizdo duomenų tvarkymo problemas ir priima sprendimus, reikalingus tinkamam vaizdo stebėjimo vykdymui užtikrinti;
	5. teikia metodinę pagalbą darbuotojams ir duomenų tvarkytojams vaizdo duomenų tvarkymo klausimais;
	6. organizuoja darbuotojų mokymus asmens duomenų teisinės apsaugos klausimais.
2. Progimnazijos vidaus ir lauko teritorija yra fiksuojama vaizdo stebėjimo kameromis. Vaizdo įrašai saugomi, peržiūrimi bei kopijuojami įstatymų nustatyta tvarka, naudojant specialiai šiam tikslui skirtus vaizdo įrašymo įrenginius (DVR) įrenginius.
3. Progimnazijos vidaus bei lauko teritorijos stebėjimas vaizdo kameromis yra nenutrūkstamas.
4. Vaizdo stebėjimo kameros įrengtos taip, kad atsižvelgiant į nustatytą vaizdo stebėjimo tikslą, vaizdo stebėjimas vykdomas ne didesnėje teritorijos ar patalpų dalyje, negu tai yra būtina ir renkama ne daugiau vaizdo duomenų, negu tai yra būtina.
5. Vaizdo stebėjimo kameros įrengtos ir pritaikytos taip, kad nebūtų nukreiptos į erdves, kurių stebėjimas nenumatytas ir toks stebėjimas žemintų žmogaus orumą.
6. Progimnazijos lauko teritorijos erdves fiksuoja 7 vaizdo stebėjimo kameros, vidaus patalpų – 13 vaizdo stebėjimo kamerų *(Aprašo priedas).*
7. Visus įrašomus vaizdo duomenis turi teisę tvarkyti tik progimnazijos direktoriaus paskirti asmenys, atsakingi už vaizdo sistemos techninę priežiūrą ir vaizdo duomenų tvarkymą, išskyrus atvejus, kai sistemoje yra techniniai gedimai arba atliekami profilaktiniai darbai.
8. Susipažinti su vaizdo įrašų duomenimis turi teisę visi progimnazijos darbuotojai, gavę progimnazijos direktoriaus leidimą ir įsipareigoję laikytis asmens duomenų apsaugą reglamentuojančiuose teisės aktuose nustatytų reikalavimų.
9. Atsakingas už vaizdo stebėjimo sistemos techninę priežiūrą asmuo privalo:
	1. laikytis pagrindinių vaizdo duomenų tvarkymo principų bei konfidencialumo ir saugumo reikalavimų, įtvirtintų Lietuvos Respublikos asmens duomenų teisinės apsaugos įstatyme ir kituose teisės aktuose;
	2. neatskleisti, neperduoti ir nesudaryti sąlygų bet kokiomis priemonėmis susipažinti su vaizdo duomenimis tam teisės neturintiems asmenims;
	3. užtikrinti, kad į stebimą erdvę nepatektų gyvenamosios patalpos, įėjimai į jas, joms priklausančios privačios teritorijos, patalpos, kuriose asmenys pagrįstai tikisi absoliučios privatumo apsaugos;
	4. užtikrinti, kad vaizdo stebėjimo sistema būtų techniškai tvarkinga, techniniai šios sistemos sutrikimai būtų šalinami operatyviai, panaudojant visus turimus techninius resursus;
	5. nedelsdamas pranešti progimnazijos direktoriui apie bet kokią įtartiną situaciją, kuri gali kelti grėsmę progimnazijos tvarkomų vaizdo duomenų saugumui;
	6. atsakingas už vaizdo stebėjimo sistemos techninę priežiūrą asmuo pasirašytinai supažindinamas su asmens duomenų teisinę apsaugą reglamentuojančiais teisės aktais ir įsipareigoja jų laikytis.
10. Atsakingas už vaizdo stebėjimo sistemos vaizdo duomenų tvarkymą darbuotojas privalo:
	1. laikytis pagrindinių vaizdo duomenų tvarkymo principų bei konfidencialumo ir saugumo reikalavimų, įtvirtintų Lietuvos Respublikos asmens duomenų teisinės apsaugos įstatyme ir kituose teisės aktuose;
	2. imtis priemonių, kad būtų užkirstas kelias atsitiktiniam ar neteisėtam vaizdo duomenų sunaikinimui, pakeitimui, atskleidimui, taip pat bet kokiam kitam neteisėtam tvarkymui, saugoti vaizdo duomenų įrašymo įrenginiuose esančius duomenis;
	3. neatskleisti, neperduoti ir nesudaryti sąlygų bet kokiomis priemonėmis susipažinti su vaizdo duomenimis tam teisės neturintiems asmenims;
	4. nedelsdamas pranešti progimnazijos direktoriui apie bet kokią įtartiną situaciją, kuri gali kelti grėsmę progimnazijos tvarkomų vaizdo duomenų saugumui;
	5. darbuotojas įsipareigoja į patalpą, kurioje yra vaizdo įrašymo įrenginiai, neįleisti pašalinių asmenų, užtikrinti, kad vaizdo įrašas būtų neprieinamas kitiems asmenims bei neplatinamas;
	6. pastebėjus vaizdo stebėjimo sistemos darbo sutrikimus, nedelsiant informuoti ūkvedį ir atsakingą asmenį už vaizdo stebėjimo sistemos techninę priežiūrą;
	7. atsakingas už vaizdo stebėjimo sistemos vaizdo duomenų tvarkymą darbuotojas pasirašytinai supažindinamas su asmens duomenų teisinę apsaugą reglamentuojančiais teisės aktais ir įsipareigoja jų laikytis.

**III SKYRIUS**

 **VAIZDO DUOMENŲ ĮRAŠYMAS IR SAUGOJIMAS**

1. Vaizdo įrašymo įrenginyje (DVR) kameromis užfiksuotas vaizdas skaitmeniniu būdu įrašomas į vidinį kietąjį diską (HDD) kurio talpa 1 terabaitas.
2. Vaizdo duomenys vaizdo duomenų įrašymo įrenginiuose saugomi ne ilgiau kaip 17 kalendorinių dienų.
3. Dėl ribotos kietojo disko talpos, vaizdo įrašymo įrenginys po 17 kalendorinių dienų automatiškai ištrina seniausius vaizdo įrašus, o į atsilaisvinusią vietą įrašo naujausią vaizdo srautą.
4. Atsiradus poreikiui vaizdo įrašymo įrenginio nustatymai gali būti keičiami.
5. Vaizdo įrašymo įrenginys leidžia atlikti vaizdo įrašų paiešką pagal datą ir laiką.

**IV SKYRIUS**

**DUOMENŲ SUBJEKTO TEISIŲ ĮGYVENDINIMAS, VAIZDO DUOMENŲ TEIKIMAS IR DUOMENŲ GAVĖJAI**

1. Vaizdo duomenys tretiesiems asmenims teikiami tik esant Asmens duomenų teisinės apsaugos įstatyme 5 straipsnyje nustatytam asmens duomenų teisėto tvarkymo kriterijui pagal asmens prašymą, atitinkantį Asmens duomenų teisinės apsaugos įstatyme 6 straipsnio reikalavimus:
	1. jeigu jis yra išsaugotas;
	2. jeigu jame nėra užfiksuoti tretieji asmenys arba yra trečiųjų asmenų rašytinis sutikimas tokį vaizdo įrašą (kopiją) išduoti.
2. Vaizdo duomenys duomenų valdytojo gali būti pateikti ikiteisminio tyrimo įstaigai, prokurorui ar teismui dėl jų žinioje esančių administracinių, civilinių, baudžiamųjų bylų, kaip įrodymai ar kitais įstatymų nustatytais atvejais.
3. Teisėsaugos institucijų prašymu vaizdo stebėjimo kameromis užfiksuotas vaizdas (kopija) gali būti išduodamas be vaizde užfiksuotų asmenų sutikimo.
4. Duomenų subjekto, norinčio gauti vaizdo įrašą (kopiją), kuriame užfiksuotas ne tik jis bet ir tretieji asmenys prašyme turi būti nurodytas asmens duomenų naudojimo tikslas, teikimo bei gavimo teisinis pagrindas ir prašomų pateikti asmens duomenų apimtis.
5. Progimnazija, gavusi duomenų subjekto paklausimą dėl vaizdo duomenų, susijusių su juo, tvarkymo, ne vėliau kaip per 5 kalendorines dienas nuo duomenų subjekto prašymo gavimo dienos atsako, ar su juo susiję vaizdo duomenys yra tvarkomi, saugomi, ir jei saugomi, – apie šių duomenų teikimo tvarką.

**V SKYRIUS**

**DUOMENŲ SUBJEKTO INFORMAVIMAS VYKDANT VAIZDO STEBĖJIMĄ**

1. Apie vykdomą vaizdo stebėjimą teritorijoje ir patalpose aiškiai ir tinkamai informuojama įspėjamaisiais ženklais su visa Lietuvos Respublikos asmens duomenų teisinės apsaugos įstatyme reglamentuota privaloma informacija.
2. Už vaizdo stebėjimo sistemos informacijos pateikimą atsakingas ūkvedys.
3. Ūkvedys privalo užtikrinti, kad, prieš patenkant į Raseinių Šaltinio progimnazijos patalpas ar teritoriją, kurioje vykdomas vaizdo stebėjimas, būtų aiškiai ir tinkamai pateikiama ši informacija:
	1. vaizdo stebėjimo ženklas su užrašu: „Patalpos (teritorija) stebimos vaizdo kameromis“;
	2. Duomenų valdytojo juridinio asmens pavadinimas ir kodas, duomenų valdytojo fizinio asmens vardas ir pavardė, jų kontaktinė informacija (adresas arba telefono ryšio numeris), kita papildoma informacija, vaizdo stebėjimo tikslas.
4. Duomenų valdytojo darbuotojai apie vaizdo stebėjimą duomenų valdytojo patalpose ar teritorijoje, kurioje dirba informuojami:
	1. prieš pradedant vykdyti vaizdo stebėjimą arba pirmąją darbuotojo darbo dieną.

**VI SKYRIUS**

 **BAIGIAMOSIOS NUOSTATOS**

1. Aprašas skelbiamas Raseinių Šaltinio progimnazijos interneto svetainės [www.saltiniomokykla.lt](http://www.saltiniomokykla.lt) skyriaus „Veikla“ skiltyje „Asmens duomenų sauga“.
2. Už šio Aprašo laikymosi priežiūrą ir jame reglamentuotų nuostatų vykdymo kontrolę atsakingas progimnazijos ūkvedys.
3. Raseinių Šaltinio progimnazijos Vaizdo stebėjimo kamerų naudojimo, vaizdo įrašų priežiūros ir vaizdo duomenų tvarkymo tvarkos aprašo įvertinus taikymo praktiką, esant poreikiui atnaujinamas inicijuojant naujus šio Aprašo pakeitimus.
4. Darbuotojai, kurie yra įgalioti tvarkyti vaizdo duomenis arba eidami savo pareigas juos sužino, privalo laikytis šio Aprašo reikalavimų, pagrindinių asmens duomenų tvarkymo reikalavimų bei konfidencialumo ir saugumo reikalavimų, įtvirtintų Asmens duomenų teisinės apsaugos įstatyme ir šiame Apraše. Progimnazijos darbuotojai, pažeidę šio Aprašo reikalavimus, atsako teisės aktų nustatyta tvarka.
5. Patvirtinus Aprašą, progimnazijos darbuotojai su juo supažindinami pasirašytinai ar elektroninėmis priemonėmis. Priėmus naują darbuotoją, jis su Aprašu yra supažindinamas pirmąją savo darbo dieną. Už supažindinimą su Aprašu atsakingas raštinės administratorius.
6. Aprašas ne rečiau kaip kartą per 2 metus peržiūrimas ir, reikalui esant ar pasikeitus vaizdo duomenų tvarkymą reglamentuojantiems teisės aktams, atnaujinamas.

\_\_\_\_\_\_\_\_\_\_\_\_\_\_\_\_

Raseinių Šaltinio progimnazijos vaizdo stebėjimo kamerų naudojimo, vaizdo įrašų priežiūros ir vaizdo duomenų tvarkymo aprašo priedas

**LAUKO TERITORIJOS IR VIDAUS PATALPŲ STEBĖJIMAS
VAIZDO KAMEROMIS**Vaizdo stebėjimas lauko teritorijoje ir vidaus patalpose vykdomas adresu Ateities g. 23, Raseiniai

|  |  |  |  |
| --- | --- | --- | --- |
| **Eil. Nr.** | **Pavadinimas** | **Kiekis** | **Stebėjimo erdvė** |
| **Vaizdo stebėjimas lauko teritorijoje** |
| 1. | Kamera D1 | 1 | Fiksuoja pagrindinio įėjimo kiemą (dešinė pusė) |
| 2. | Kamera D2 | 1 | Fiksuoja pagrindinio įėjimo kiemą (kairė pusė), neįgaliųjų įėjimą, pagrindines duris ir automobilių įvažiavimo/išvažiavimo kelio dalį |
| 3. | Kamera D16 | 1 | Fiksuoja automobilių stovėjimo aikštelę prie elektros skydinės |
| 4. | Kamera D17 | 1 | Fiksuoja automobilių stovėjimo aikštelę prie garažo ir įvažiavimą į kiemelį |
| 5. | Kamera D18 | 1 | Fiksuoja amfiteatrą ir erdvę prie kupolo |
| 6. | Kamera D19 | 1 | Fiksuoja kupolą, kupolo šildymo ir vėdinimo sistemos kompresorių ir dalį šlaito |
| 7. | Kamera D20 | 1 | Fiksuoja vidinį kiemą |
| **Vaizdo stebėjimas vidaus teritorijoje** |
| 1. | Kamera D3 | 1 | Fiksuoja I aukšto fojė ir pagrindinio įėjimo/išėjimo duris, neįgaliųjų įėjimo/išėjimo duris |
| 2. | Kamera D4 | 1 | Fiksuoja įėjimą į valgyklą  |
| 3. | Kamera D5 | 1 | Fiksuoja I aukšto koridorių nuo kabineto Nr. 2 (dešinė pusė) |
| 4. | Kamera D6 | 1 | Fiksuoja I aukšto koridoriaus galą (dešinė pusė) |
| 5. | Kamera D7 | 1 | Fiksuoja koridorių nuo kabineto Nr. 8 (dešinė pusė) |
| 6. | Kamera D8 | 1 | Fiksuoja aktyvaus laisvalaikio erdvės dalį prie šiluminio mazgo (mokyklos rūsys) |
| 7. | Kamera D9 | 1 | Fiksuoja aktyvaus laisvalaikio erdvės dalį link rūbinės (mokyklos rūsys) |
| 8. | Kamera D10 | 1 | Fiksuoja II aukšto priešsalę |
| 9. | Kamera D11 | 1 | Fiksuoja II aukšto fojė prie mokytojų kambario, įėjimą/išėjimą iš centrinės laiptinės, dalį pradinių klasių korpuso (kairė pusė)  |
| 10. | Kamera D12 | 1 | Fiksuoja II aukšto koridorių nuo kabineto Nr. 39 (dešinė pusė) |
| 11. | Kamera D13 | 1 | Fiksuoja II aukšto koridorių nuo kabineto Nr. 43 (dešinė pusė) |
| 12. | Kamera D14 | 1 | Fiksuoja III aukšto koridorių nuo kabineto Nr. 71 (dešinė pusė) |
| 13. | Kamera D15 | 1 | Fiksuoja III aukšto koridorių nuo kabineto Nr. 74 (dešinė pusė) |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_